laion/Wikipedia-Exotic huggingface dataset:
ঝিলাম জেলা

ঝিলাম জেলা (শাহমুখী: ضِلع جِہلم), পাকিস্তান পাঞ্জাব প্রদেশের পোথোহর প্লেটোতে অবস্থিত একটি জেলা। ঝিলাম পাঞ্জাবের প্রাচীনতম জেলাগুলির মধ্যে একটি। এটি ১৮৪৯ সালের ২৩ মার্চ তারিখে প্রতিষ্ঠিত হয়। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ৯৩৬,৯৫৭ জন, যার মধ্যে থেকে ৩১.৪৮% শহুরে বসবাসকারী ছিল। এরপর ২০০৬ সালের আদমশুমারীর হিসাব অনুযায়ী ঝিলাম জেলার জনসংখ্যা দাড়ায় ১,১০৩,০০০ জন। ঝিলাম ব্রিটিশদের কাছে এবং পরবর্তীকালে পাকিস্তান সশস্ত্র বাহিনীকে বিপুল সংখ্যক সৈন্য সরবরাহের জন্য সুপরিচিত ছিল, যার কারণে জেলাটিকে সৈন্যদের শহর বা শহীদদের এবং যোদ্ধাদের ভূমি হিসাবেও পরিচিত। ঝিলাম জেলা ৩,৫৮৭ বর্গকিলোমিটার (১,৩৮৫ মা২) এলাকা জুড়ে গঠিত, প্রশাসনিকভাবে ৪টি তহসিলে বিভক্ত করা হয়: ঝিলাম, সোহাওয়া, পিন্দ দাদান খান ও দিনা, যেটি ৫৩টি ইউনিয়ন পরিষদের মধ্যে বিভক্ত করা হয়। ঝিলাম শহর হচ্ছে জেলাটির প্রধান সদর দপ্তর বা রাজধানী শহর। ১৯৯৮ সালের আদমশুমারীর হিসাব অনুযায়ী, ঝিলাম জেলার জনসংখ্যার ছিল প্রায় ৯৩৬,৯৫৭ জন, যেখানে প্রতি বর্গ কিলোমিটারে জনসংখ্যার ঘনত্ব দাড়ায় ২৬১ জন। "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২০১৭-০৮-২৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৭-১১-০৬।  "Jhelum Report"। Crprid.org। ২০১২-০৩-১৪ তারিখে মূল থেকে আর্কাইভ করা। সংগ্রহের তারিখ ২০১৩-০১-২৫।  "Urban Resource Centre"। urckarachi.org। ১৩ মে ২০০৬ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৫।  Population of Jhelum District "BBC NEWS - South Asia - Rise of Pakistan's 'quiet man'"। bbc.co.uk। সংগ্রহের তারিখ ২৭ নভেম্বর ২০১৫।  Jhelum District Overview - Punjab Police "Administrative Units of Pakistan"। ডিসেম্বর ৩০, ২০১০ তারিখে মূল থেকে আর্কাইভ করা। সংগ্রহের তারিখ মার্চ ৯, ২০১৯।  "Tehsils & Unions in the District of Jhelum -Government of Pakistan"। ফেব্রুয়ারি ৯, ২০১২ তারিখে মূল থেকে আর্কাইভ করা। সংগ্রহের তারিখ জানুয়ারি ১৫, ২০০৮।  1998 Census of Pakistan Jhelum District Official Portal Jhelum Police Website TMA Jhelum Website Unofficial Jhelum Website টেমপ্লেট:Neighbourhoods of Jhelum
সত্যজিৎ বিশ্বাস

সত্যজিৎ বিশ্বাস ভারতের পশ্চিমবঙ্গ রাজ্যের একজন রাজনীতিবিদ ছিলেন। পশ্চিমবঙ্গ বিধানসভায় দুইবার নির্বাচিত হয়েছিলেন তিনি। তিনি তৃণমূল কংগ্রেসের রাজনীতির সাথে যুক্ত ছিলেন। ২০১৯ সালের ৯ ফেব্রুয়ারি আততায়ীর গুলিতে নিহত হন তিনি। "SATYAJIT BISWAS KRISHNAGANJ"। ndtv.com। সংগ্রহের তারিখ ১৫ জুন ২০১৬।  "West Bengal bypolls: Trinamool Congress wins in Krishnaganj"। indiatoday.intoday.in। সংগ্রহের তারিখ ১৫ জুন ২০১৬।  "সরস্বতীপুজোর উদ্বোধনের সময় তৃণমূল বিধায়ককে গুলি করে হত্যা"। প্রথম আলো। ১০ ফেব্রুয়ারি ২০১৯। সংগ্রহের তারিখ ১৪ জুলাই ২০১৯।  Article from NDTV [url=https://www.ndtv.com/india-news/trinamool-lawmaker-shot-dead-in-bengals-krishnaganj-report-1991051 Trinamool Lawmaker, Walking Down Podium, Shot Dead At Point-Blank Range]
জুলিয়েত বিনোশ

জুলিয়েত বিনোশ (ফরাসি: Juliette Binoche; জন্ম: ৯ মার্চ ১৯৬৪) হলেন একজন ফরাসি অভিনেত্রী, চিত্রশিল্পী ও নৃত্যশিল্পী। তিনি ষাটের অধিক চলচ্চিত্রে অভিনয় করে অসংখ্য আন্তর্জাতিক পুরস্কার অর্জন করেছেন এবং বিশ্বের বিভিন্ন দেশের মঞ্চনাটকে ও চলচ্চিত্রে কাজ করেছেন। শিল্পী পরিবার থেকে আগত বিনোশ কৈশোর অভিনয়ের পাঠ গ্রহণ করে বিভিন্ন মঞ্চ নাটকে কাজ শুরু করেন। তিনি বেশ কয়েকজন ওতোর-পরিচালকের পরিচালনায় কাজ করেছেন, তন্মধ্যে রয়েছে জঁ-লুক গদারের হেইল ম্যারি (১৯৮৫); জাক দোইলঁর ফ্যামিলি লাইফ (১৯৮৫) এবং অঁদ্রে তেশিনের রেন্দেজ-ভু (১৯৮৫), যা দিয়ে তিনি ফ্রান্সে তারকা খ্যাতি অর্জন করেন। ফিলিপ কফম্যানের পরিচালনায় দ্য আনবেয়ারেবল লাইটনেস অব বিয়িং (১৯৮৮) দিয়ে তার আন্তর্জাতিক কর্মজীবনের সূচনা হয়। তিনি স্টিভেন স্পিলবার্গের নজরে আসেন এবং তাকে জুরাসিক পার্ক ছবিসহ কয়েকটি ছবিতে কাজের প্রস্তাব দিলে তিনি তা ফিরিয়ে দেন এবং ক্রিস্টফ কিয়েলভ্‌স্কির থ্রি কালারস: ব্লু (১৯৯৩)-এ অভিনয় করেন। এই কাজের জন্য তিনি ভেনিস চলচ্চিত্র উৎসবের শ্রেষ্ঠ অভিনেত্রীর পুরস্কার ও শ্রেষ্ঠ অভিনেত্রী বিভাগে সেজার পুরস্কার অর্জন করেন। তিন বছর পর তিনি অ্যান্টনি মিনজেলার দি ইংলিশ পেশন্ট (১৯৯৬) ছবিতে অভিনয় করেন এবং শ্রেষ্ঠ পার্শ্ব অভিনেত্রী বিভাগে অস্কার ও বাফটা পুরস্কার অর্জনসহ ১৯৯৭ সালে বার্লিন আন্তর্জাতিক চলচ্চিত্র উৎসবের শ্রেষ্ঠ অভিনেত্রীর পুরস্কার অর্জন করেন। লাসে হালস্ত্রোমের প্রণয়ধর্মী হাস্যরসাত্মক শকোলা (২০০০) চলচ্চিত্রে তার কাজের জন্য তিনি শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন। ২০০০-এর দশকেও তিনি সফল ছিলেন এবং ফরাসি ও ইংরেজি দুই ভাষার মূলধারার ও আর্ট-হাউজ চলচ্চিত্রে কাজ করে যান। ২০১০ সালে তিনি আব্বাস কিয়ারোস্তামির সার্টিফাইড কপি ছবিতে অভিনয় করে কান চলচ্চিত্র উৎসবের শ্রেষ্ঠ অভিনেত্রীর পুরস্কার লাভ করেন। ফলে তিনি প্রথম অভিনেত্রী হিসেবে ইউরোপীয় "সেরা অভিনেত্রী ত্রি-মুকুট" (কান, বার্লিন ও ভেনিস চলচ্চিত্র উৎসবের সেরা অভিনেত্রীর পুরস্কার) অর্জন করেন। "Juliette Binoche Biography (1964-)"। ফিল্ম রেফারেন্স। সংগ্রহের তারিখ ৯ মার্চ ২০১৯।  হক, জনি (১৩ মে ২০১৬)। "জুলিয়েট বিনোশকে দেখে চোখ ফেরানো দায়!"। বাংলানিউজটোয়েন্টিফোর.কম (ইংরেজি ভাষায়)। সংগ্রহের তারিখ ৯ মার্চ ২০১৯।  উইকিমিডিয়া কমন্সে জুলিয়েত বিনোশ সংক্রান্ত মিডিয়া রয়েছে। অলমুভিতে জুলিয়েত বিনোশ ইন্টারনেট ব্রডওয়ে ডেটাবেজে জুলিয়েত বিনোশ (ইংরেজি) ইন্টারনেট মুভি ডেটাবেজে জুলিয়েত বিনোশ  (ইংরেজি)
রাওয়ালপিন্ডি জেলা

রাওয়ালপিন্ডি জেলা (পাঞ্জাবী এবং উর্দু: ضِلع راولپِنڈى‎‎),পাকিস্তানের পাঞ্জাব প্রদেশের উত্তর অঞ্চলে অবস্থিত একটি জেলা। জেলাটি ইসলামাবাদের রাওয়ালপিন্ডি মহানগর এলাকার অংশ হিসেবে পরিচিত। রাওয়ালপিন্ডি শহর হচ্ছে জেলাটির প্রধান সদর দপ্তর বা রাজধানী শহর। পাকিস্তানের ১৯৯৮ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩,৩৬৩,৯১১ জন এর মত, যার মধ্যে থেকে শহুরে বসবাসকারী ছিল ৫৩.০৩%। এটি পাঞ্জাব প্রদেশের দ্বিতীয় বৃহত্তম শহর। ২০১০ সালে জনসংখ্যার৪.৫ মিলিয়ন হবে বলে ধারণা করা হয়েছিল। এরপর ২০১৭ সালের আদমশুমারী অনুযায়ী রাওয়ালপিন্ডি জেলার জনসংখ্যা দাড়ায় ৫,৪০৫,৬৩৩ জন। পাকিস্তানের ১৯৯৮ সালের আদমশুমারীর হিসাব অনুযায়ী, রাওয়ালপিন্ডি জেলার জনসংখ্যার প্রথম ভাষা বা মাতৃভাষা অনুসারে নিম্নলিখিত পাওয়া যায়: পাঞ্জাবী ভাষা: ৮৮% উর্দু ভাষা: ৪.৫% পশতু ভাষা ৫.৩% অন্যান্য: ২.২ % মোটামুটি প্রধান খাদ্য হচ্ছে শস্য, গম, বার্লি, ভুট্টা, মাছ এবং ডাল। শোয়েব আখতার - পাকিস্তাানের সাবেক ক্রিকেটার "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২০১৭-০৮-২৯ তারিখে মূল (পিডিএফ) থেকে আর্কাইভ করা।  Stephen P. Cohen (২০০৪)। The Idea of Pakistan। Brookings Institution Press। পৃষ্ঠা 202। আইএসবিএন 0815797613।  "1998 Census details"। ২০০৬-০৫-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৩-১০।  "District Profile: Northern Punjab - Rawalpindi"। মে ১৬, ২০০৮ তারিখে মূল থেকে আর্কাইভ করা। সংগ্রহের তারিখ মার্চ ১০, ২০১৯।  1998 District Census report of Rawalpindi। Census publication। 23। Islamabad: Population Census Organization, Statistics Division, Government of Pakistan। ১৯৯৯। পৃষ্ঠা 44।  ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় Rawalpindi নিবন্ধ তথ্য রয়েছে। টেমপ্লেট:Administrative divisions Rawalpindi District
সেন্ট্রাল পার্ক মেট্রো স্টেশন

সেন্ট্রাল পার্ক মেট্রো স্টেশন হল কলকাতা মেট্রোর ইস্ট-ওয়েস্ট মেট্রো লাইনের প্রথম পর্যায়ের একটি স্টেশন। বিধাননগরের সেক্টর ১ এর ডিএফ ব্লকে ৩য় অ্যাভিনিউতে অবস্থিত, এটি ১৩ ফেব্রুয়ারি ২০২০ সালে খোলা হয়। স্টেশনটিতে সর্বদা সল্টলেক স্টেডিয়ামগামী এবং সেক্টর ফাইভগামী ট্রেন দ্বারা রেল পরিষেবা পরিবেশন করা হয়। স্টেশনে ৩ টি ট্র্যাক এবং ২ টি পার্শ্ব প্ল্যাটফর্ম রয়েছে। মূল প্রকল্প পরিকল্পনার থেকেই স্টেশনটি মূল ইস্ট-ওয়েস্ট মেট্রোর অংশ ছিল। এই প্রকল্পের নির্মাণকাজ ২০০৯ সালে শুরু হয়, তবে অধিগ্রহণ, বস্তি স্থানান্তর এবং রুট পরিবর্তনের ফলে উৎপন্ন সমস্যাগুলির কারণে ২০১২ সালে স্থগিত হয়। ২০১৭ সালে মার্চ মাসে, দত্তাবাদে স্থগিত থাকা ৩৬৫ মিটার অংশের নির্মাণ হয় এবং অক্টোবর মাসে নির্মাণ সমাপ্ত হয়। স্টেশনটি ১৩ ফেব্রুয়ারি ২০২০ সালে প্রথম পর্বের পাশাপাশি একটি মধ্যবর্তী স্টেশন হিসাবে খোলা হয়। ৮৬তম স্ট্রিট স্টেশনটি ২০২০ সালে প্রায় যাত্রী দ্বারা ব্যবহৃত হয়। ইস্ট-ওয়েস্ট মেট্রোর প্রথম পর্বের অন্যান্য স্টেশনগুলি সহ সেন্ট্রাল পার্ক মেট্রো স্টেশনটিতে কলকাতা মেট্রোর বেশিরভাগ স্টেশনগুলিতে পাওয়া যায় না এমন বৈশিষ্ট্য রয়েছে। এটি অক্ষম প্রবেশের জন্য দুটি লিফট যুক্ত, যা প্রতিবন্ধী আইন অনুযায়ী ভারতীয়দের সঙ্গে সম্পূর্ণভাবে সম্মতিযুক্ত। এছাড়া প্ল্যাটফর্মে দুর্ঘটনা এড়াতে বিশেষ স্ক্রিন ডোর, সুইস সংস্থার বড় ঘড়ি, স্বয়ংক্রিয় টিকিট ভেন্ডিং মেশিন ও শৌচাগার। তবে, স্টেশনটি উত্তোলিত ভাবে অবস্থিত হওয়ার জন্য স্টেশন প্ল্যাটফর্মে শীতাতপ নিয়ন্ত্রণ ব্যবস্থা নেই। কলকাতা মেট্রোর লাইন ২-এর অন্তর্গত সেন্ট্রাল পার্ক মেট্রো স্টেশনটি গঠনগতভাবে উত্তলিত মেট্রো স্টেশন। "অবশেষে চলার পথে, ১৩ ফেব্রুয়ারি থেকে শুরু ইস্ট-ওয়েস্ট মেট্রো"। এই সময়। ৩ ফেব্রুয়ারি ২০২০। সংগ্রহের তারিখ ৩ ফেব্রুয়ারি ২০২০।  "আজ উদ্বোধন ইস্ট-ওয়েস্ট মেট্রোর"। আনন্দবাজার পত্রিকা। ১৩ ফেব্রুয়ারি ২০২০। সংগ্রহের তারিখ ২৮ জুলাই ২০২০।  "যাত্রা শুরু করল ইস্ট-ওয়েস্ট মেট্রো, উদ্বোধন করলেন রেলমন্ত্রী পীযুষ গোয়েল"। www.ndtv.com। ১৩ ফেব্রুয়ারি ২০২০। সংগ্রহের তারিখ ২৮ জুলাই ২০২০।  "প্রতীক্ষার অবসান! আজ থেকেই চালু হচ্ছে ইস্ট-ওয়েস্ট মেট্রো পরিষেবা, উদ্বোধন করবেন রেলমন্ত্রী"। www.thewall.in। ১৩ ফেব্রুয়ারি ২০২০। ২৭ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০২০।  "কলকাতায় ইস্ট-ওয়েস্ট মেট্রোর উদ্বোধন, থাকছে একাধিক সুবিধা"। bengali.indianexpress.com। ১৩ ফেব্রুয়ারি ২০২০। সংগ্রহের তারিখ ২৮ জুলাই ২০২০।
সিটি সেন্টার মেট্রো স্টেশন

সিটি সেন্টার মেট্রো স্টেশন হল কলকাতা মেট্রো-এর ইস্ট-ওয়েস্ট মেট্রো লাইনের একটি গুরুত্ব পূর্ণ উত্তোলিত মেট্রো স্টেশন। এই স্টেশনটি বিধাননগর এলাকায় অবস্থিত। ইস্ট-ওয়েস্ট মেট্রো প্রথম পর্যায় সেক্টর ফাইভ থেকে সিটি সেন্টার মেট্রো স্টেশন হয়ে যুবভারতী ক্রীড়াঙ্গন মেট্রো স্টেশন পর্যন্ত চলাচল শুরু করবে ২০১৯ সালের মার্চ মাস। মেট্রো রেল স্টেশনটি বিধাননগরের সিটি সেন্টার এলাকাতে অবস্থিত। কলকাতা মেট্রোর লাইন ২-এর অন্তর্গত সিটি সেন্টার মেট্রো স্টেশনটি গঠনগতভাবে উত্তলিত মেট্রো স্টেশন। "অবশেষে চলার পথে, ১৩ ফেব্রুয়ারি থেকে শুরু ইস্ট-ওয়েস্ট মেট্রো"। এই সময়। ৩ ফেব্রুয়ারি ২০২০। সংগ্রহের তারিখ ৩ ফেব্রুয়ারি ২০২০।  "আংশিকভাবে খুলে যাচ্ছে মেট্রোর নতুন ৪টি রুট-কাছে। ইস্ট ওয়েস্ট মেট্রো চালু হবে সেক্টর ফাইভ থেকে ফুলবাগান পর্যন্ত"।
কালুরায়

কালুরায় বাংলার একজন লৌকিক দেবতা।কোনও কোনও মন্দিরে তিন ব্যাঘ্র-দেবদেবী বনবিবি, দক্ষিণরায় ও কালুরায় একসঙ্গে পূজিত হন। কুমিরের হাত থেকে রক্ষার জন্য দেওয়া হয় কালু রায়ের পূজা। সুন্দরবনে জল ও বনজীবী মানুষেরা তার পূজা করে।সুন্দরবনের কালু রায় ও রাঢ়ের ধর্মঠাকুর (যারও আরেক নাম কালু রায়) একনয়। দক্ষিণ রায়ের মতো তার মূর্তি পুরোপুরি মানবীয়। তবে পোশাক পৌরাণিক দেবতার মতো। তার হাতে টাঙ্গি ও ঢাল, কোমরবন্ধে নানা অস্ত্র ঝোলানো। পীঠে তীর-ধনুক। আরণ্যক দেবতার প্রাচীন পূজা পদ্ধতি মেনে তার পূজা করা হয়। তার পূজায় ঝাউফুলের নৈবেদ্য দেয়া হয়। লোককাহিনী অনুসারে, স্থানীয় হিন্দুদের ইসলামে ধর্মান্তরিত করতে গিয়ে বহুবার হিন্দু দেবদেবীদের সঙ্গে পীর বড়খাঁ গাজীর বিরোধ ও সংঘর্ষ ঘটেছে। আঞ্চলিক প্রভুত্বের অধিকার নিয়ে সুন্দরবনের হিন্দু ব্যাঘ্রদেবতা দক্ষিণ রায়ের সঙ্গে তার প্রবল যুদ্ধ হয়।গাজী ও দক্ষিণরায়ের যুদ্ধবিরতির শর্ত অনুযায়ী, কুমীর-দেবতা কালুরায় হিজলীর শ্রদ্ধা-সম্মানের অধিকার লাভ করেন। বাংলার লোকদেবতা ও সমাজসংস্কৃতি, দেবব্রত নস্কর, আনন্দ পাবলিশার্স প্রাইভেট লিমিটেড, কলকাতা, প্রথম সংস্করণ (অক্টোবর, ২০১৮), পৃ. ৪১ Baṅgīẏa lokasaṃskr̥tikosha। Cakrabartī, Baruṇakumāra.। Kalikātā: Aparṇā Buka Ḍisṭribuṭārsa। ১৯৯৫। আইএসবিএন 818603613X। ওসিএলসি 35128024।
বেঙ্গল কেমিক্যাল মেট্রো স্টেশন

বেঙ্গল কেমিক্যাল মেট্রো স্টেশন হল কলকাতা মেট্রো-এর ইস্ট-ওয়েস্ট মেট্রো লাইনের একটি গুরুত্ব পূর্ণ উত্তোলিত মেট্রো স্টেশন। এই স্টেশনটি বিধাননগর এলাকায় অবস্থিত। ইস্ট-ওয়েস্ট মেট্রো প্রথম পর্যায় সেক্টর ফাইভ থেকে বেঙ্গল কেমিক্যাল মেট্রো স্টেশন হয়ে সল্টলেক স্টেডিয়াম মেট্রো স্টেশন পর্যন্ত চলাচল শুরু করবে ২০১৯ সালের মার্চ মাস। মেট্রো রেল স্টেশনটি বেঙ্গল কেমিক্যালস এন্ড ফার্মাসিউটিক্যালস লিমিটেডের কাছেই অবস্থিত। কলকাতা মেট্রোর লাইন ২-এর অন্তর্গত সেন্ট্রাল পার্ক মেট্রো স্টেশনটি গঠনগতভাবে উত্তলিত মেট্রো স্টেশন। "অবশেষে চলার পথে, ১৩ ফেব্রুয়ারি থেকে শুরু ইস্ট-ওয়েস্ট মেট্রো"। এই সময়। ৩ ফেব্রুয়ারি ২০২০। সংগ্রহের তারিখ ৩ ফেব্রুয়ারি ২০২০।  "আংশিকভাবে খুলে যাচ্ছে মেট্রোর নতুন ৪টি রুট-কাছে। ইস্ট ওয়েস্ট মেট্রো চালু হবে সেক্টর ফাইভ থেকে ফুলবাগান পর্যন্ত"।
জ্বরাসুর

জ্বরাসুর (হিন্দি: ज्वारासुर) হিন্দু পুরাণে জ্বর-দেবতা । তিনি বাংলার লৌকিক দেবতা।জ্বররোগ নাশক রূপে পূজিত বিচিত্র দেবতা জ্বরাসুর। অনুরূপী এই জ্বরের দেবতার সন্তুষ্টি বিধানের জন্য সুন্দরবন তথা বাংলার লোকসমাজ এর পূজা করেন। জ্বরাসুর অসংখ্য থানে শীতলা, মনসা, দক্ষিণ রায়, আটেশ্বর, প্রভৃতি লৌকিক দেবদেবীর সঙ্গে পূজা পান। এই দেবতার দেহাবয়ব বিচিত্র ধরনের। গায়ের রঙ ঘন নীল। তিনটি মাথা, নয়টি চোখ, ছয়টি হাত ও তিনটি পা ।পাল যুগ থেকে বাংলায় শীতলা মূর্তির সঙ্গী হতে শুরু করে জ্বরাসুর। এর মূর্তি পূজার প্রচলন খুব বেশি এবং শীতলার থানে বা মন্দিরে জ্বরাসুর নিত্যপূজা পান। প্রাচীন তন্ত্রপুথিতে জ্বরাসুরের যে উল্লেখ রয়েছে, সে কথা মনে করিয়ে দিয়ে গিয়েছেন সাহিত্যিক তারাদাস বন্দ্যোপাধ্যায়। ‘তারানাথ তান্ত্রিক’ গ্রন্থের এক আখ্যানে তিনি বিস্তারিত লিখেছিলেন জ্বরাসুরের পূজার কথা। এক কিংবদন্তি মতে জ্বরাসুর শিবের ধ্যান করার সময় কপালের ঘাম থেকে জন্মগ্রহণ করেছিলেন এবং দেবতাদের জন্য হুমকি ছিলেন। একবার বিষ্ণু হয়গ্রীব অবতারে জ্বরাসুরের জ্ব‌রে পড়েন। পরে তিনি জ্বরাসুরকে হত্যা করেছিলেন। তিনি সুদর্শন চক্র ব্যবহার করে জ্বরাসুরকে তিন টুকরো করেছিলেন। পরে জ্বরাসুর ব্রহ্মার দ্বারা পুনঃজীবিত হন। ব্রহ্মা‌ তার তিনটি অংশ যোগ করেন। কিন্তু ততদিনে তিনটি অংশের প্রতিটির মাথা ও অঙ্গ গজিয়েছিল। এতে তার তিনটি মুখ, তিন পা এবং একযোগে সব দিক থেকে যাওয়ার অসাধারণ ক্ষমতা পেয়েছিল। পরবর্তীতে তিনি শীতলা সঙ্গী হিসাবে নির্বাচিত হন। শীতলা-জ্ব‌রাসুর বাঙালি সংস্কৃতিতে ব্যাপক জনপ্রিয়। উল্লেখ্য, যে বাংলার মত ওড়িয়া এবং হিন্দি ভাষায় জ্বরকে জ্বর বলা হয়। আর অসুর অর্থ দানব। জ্ব‌রাসুর নামটি এই দুটি শব্দের সমন্বয় - জ্ব‌র (অর্থাত জ্বর) এবং অসুর (অর্থাৎ দৈত্য) - জ্ব‌রাসুর। জ্ব‌রাসুর মানে জ্বরের দৈত্য। জ্ব‌রাসুর যুবকের ছদ্মবেশ ধারণ করেন। তার সঙ্গী শীতলা, ব্যাপকভাবে গ্রামের লোকজন দ্বারা ভারতের উত্তর, পূর্বে বসন্ত এবং জ্বর রোগের রক্ষাকর্তা‌ হিসাবে পুজিত হন। বাংলার বৌদ্ধ মন্ত্রযান, বজ্রযান ঐতিহ্যে জ্ব‌রাসুর রয়েছে। বৌদ্ধ সংস্কৃতিতে, জ্ব‌রাসুর কখনও কখনও রোগের বৌদ্ধ দেবী পর্ণশর্বরীর স্বামী হিসাবে বিবেচিত হন। কিছু ছবিতে এই দেবতাগুলি বৌদ্ধ দেবী এবং রোগের ধ্বংসকারী বজ্রযোগিনীর , রাগ থেকে পালাতে দূরে উড়ে যাচ্ছে দেখানো হয়। The Divine consort: Rādhā and the goddesses of India By John Stratton Hawley, Harvard University. Center for the Study of World Religions। ১৯৮২।  P. K. Mishra (১৯৯৯)। Studies in Hindu and Buddhist art।  Alf Hiltebeitel (১৯৯১)। On Hindu ritual and the goddess।  Fruits of worship: practical religion in Bengal By Ralph W. Nicholas। ২০০৩।
জাম্বিয়ায় ইসলাম

জাম্বিয়ায় ইসলাম আবির্ভূত হয় হিজরি চতুর্থ শতাব্দীতে, যখন পূর্ব আফ্রিকায় মুসলিম সাম্রাজ্য প্রতিষ্ঠিত হয়। ব্রিটিশ শাসনামলে অনেক মুসলিম ভারতবর্ষ থেকে দেশটিতে গিয়েছিল। তারা দেশটিতে রেলপথ নির্মাণে অংশ নিয়েছিল। জাম্বিয়ায় ইসলাম ধর্মাবলম্বী লোকের সংখ্যা ১% এরও কম। জাম্বিয়ার অধিকাংশ মুসলমানই সুন্নি সম্প্রদায়ভুক্ত। দেশটি কিছু শিয়া মতাবলম্বী মুসলমানও বাস করেন। দেশটিতে কাদিয়ানি সম্প্রদায়ের লোকের সংখ্যা প্রায় ৫০০। International Religious Freedom Report 2010 - Zambia Some basics of religious education in Zambia। সংগ্রহের তারিখ মার্চ ৩০, ২০১৪।
গাম্বিয়ায় ইসলাম

গাম্বিয়ার জনসংখ্যার ৯৫% লোকই ইসলাম ধর্মাবলম্বী। ইসলাম ধর্মাবলম্বীদের পাশাপাশি দেশটিতে রোমান ক্যাথলিক এবং প্রটেস্টান্ট সম্প্রদায়ের খ্রিষ্টানরাও বাস করে দেশটিতে। দেশটির সিংহভাগ মুসলিমই মালিকি মাযহাব অনুসরণ করে থাকেন। গাম্বিয়ায় কিছু সংখ্যক কাদিয়ানি সম্প্রদায়ের মানুষও বাস করেন। ২০১৫ সালের ১১ই ডিসেম্বর দেশটিকে 'ইসলামি প্রজাতন্ত্র' হিসেবে ঘোষণা করা হয়। "সংরক্ষণাগারভুক্ত অনুলিপি"। ২৪ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৯।  "Association of Religious Data Archives"। জুন ১০, ২০১৬ তারিখে মূল থেকে আর্কাইভ করা। সংগ্রহের তারিখ মে ৩১, ২০১৪।  https://www.bbc.com/news/amp/world-africa-35359593
উরুগুয়েতে ইসলাম

খ্রিষ্টান অধ্যুষিত উরুগুয়েতে ৯০০-১০০০ জন ইসলাম ধর্মাবলম্বী বাস করে, যা দেশটির মোট জনসংখ্যার ০.০২%। অধিকাংশ মুসলিমই দেশটির 'চুউই' শহরে বাস করেন, যা দেশটির ব্রাজিল সীমান্তে অবস্থিত। এছাড়া রিভেরা, আর্তিগাস এবং মন্টেভিডিও শহরেও বাস করেন তারা। রাজধানী মন্টেভিডিওতে তিনটি ইসলামিক সেন্টার আছে। এগুলো হল: ১.মুসাল্লাহ আল হাজিমি ২.ইজিপ্টিয়ান কালচারাল ইসলামিক সেন্টার ৩.ইসলামিক সেন্টার উরুগুয়ে Centro Egipcio de la Cultura Islámica (স্পেনীয়) Centro Islámico del Uruguay ওয়েব্যাক মেশিনে আর্কাইভকৃত ৩১ জানুয়ারি ২০২২ তারিখে (স্পেনীয়)
পুয়ের্তো রিকোতে ইসলাম

২০০৭ সালের পরিসংখ্যান অনুযায়ী ৫,০০০ এর অধিক সংখ্যক মুসলমান পুয়ের্তো রিকোতে বাস করেন, যা দেশটির মোট জনসংখ্যার ০.১%। প্রথম দিককার মুসলমান সম্প্রদায়ের লোকেরা ছিলেন জর্ডান ও ফিলিস্তিনের অভিবাসী যারা ১৯৫৮ থেকে ১৯৬২ সালের মাঝামাঝি সময়ে দেশটিতে এসেছিলেন। দ্বীপটির অধিকাংশ মুসলমানই 'কাগুয়াস' শহরে বাস করেন। সেখানে তারা রেস্তোরাঁ, জুয়েলারি দোকান ও কাপড়ের দোকান চালান। প্রথমদিকে 'রিও পেদ্রাস' জেলার একটি মসজিদে দ্বীপটির মুসলমানেরা নামায আদায় করলেও দেশটির বিভিন্ন শহরে মসজিদ গড়ে উঠেছে। Institute of Islamic Information and Education: Number of Muslims and Percentage in Puerto Rico Retrieved June 11, 2009. Percent Puerto Rican population that are Muslims Retrieved June 8, 2009. ওয়েব্যাক মেশিনে আর্কাইভকৃত জানুয়ারি ১৭, ২০০৯ তারিখে Muslim Minorities in the West: Visible and Invisible, By Yvonne Yazbeck Haddad, Jane I. Smith, pg. 266
অমিতাভ চৌধুরী

অমিতাভ চৌধুরী (১৬ই জুলাই ১৯২৮ - ১ মে ২০১৫) ছিলেন একজন ভারতীয় সাংবাদিক ও লেখক। তার জন্ম ব্রিটিশ ভারতের সিলেটে (অধুনা বাংলাদেশ)। অমিতাভ চৌধুরী ১৯২৮ সালের ১৬ জুলাই সিলেটে জন্মগ্রহণ করেন। ভারত বিভাগের পর তিনি সপরিবারের আসামের বরাক উপত্যকায় চলে যান। তিনি কলকাতা ও শান্তিনিকেতনের বিশ্বভারতীতে পড়াশোনা করেন। তার কর্মজীবনের শুরুতে বেশ কিছু সময় শান্তিনিকেতনে অধ্যাপনা করেন। পরে তিনি আনন্দবাজার পত্রিকায় যোগ দেন। এই পত্রিকার বার্তা সম্পাদকও ছিলেন কিছুদিন। পরবর্তীতে যুগান্তর ও আজকাল পত্রিকার সঙ্গেও যুক্ত হন। সাংবাদিক হিসেবেই খ্যাতির শীর্ষে পৌঁছান তিনি। ১৯৬১ সালে সাংবাদিকতায় রামোন ম্যাগসেসে পুরস্কারে ভূষিত হন অমিতাভ চৌধুরী। ১৯৮৩ সালে ভারত সরকার তাকে পদ্মশ্রী সম্মানে ভূষিত করে। ২০১৩ সালে পশ্চিমবঙ্গ সরকার তাকে বঙ্গবিভূষণে সম্মানিত করে। অমিতাভ চৌধুরী একজন বিখ্যাত সাহিত্যিক ও রবীন্দ্র গবেষক। তিনি চাণক্য ও দৌবারিক ছদ্মনামে লিখতেন। তার লেখা উল্লেখযোগ্য গ্রন্থের মধ্যে রয়েছে - কবি ও সন্ন্যাসী চর্বিত চর্বণ জলছবি রবীন্দ্র পঞ্চমী স্বর্গের কাছাকাছি রবীন্দ্রনাথের পরলোক চর্চা জমিদার রবীন্দ্রনাথ ইকড়িমিকড়ি কাঠের তলোয়ার মহাজনসঙ্গ রবিকাহিনী স্থান কাল পাত্র আজব ভাবনা নিন্নির জন্য ছড়ানো ছড়া লৌকিক অলৌকিক যবনিকা কম্পমান আমার বন্ধু সুচিত্রা সেন রবি অনুরাগিণী দর্শনচিন্তা ও সাহিত্যবিচার ভারতীয় ভাষায় মুসলিম সাহিত্য ইসলাম ও রবীন্দ্রনাথ জোড়াসাঁকোর ঠাকুর পরিবার বিশ্বসাহিত্যে বিংশ শতাব্দীর কবিতা (২খণ্ড) ভুবন জোড়া আসনখানি একত্রে রবীন্দ্রনাথ (২খণ্ড) মুক্তিযুদ্ধ শান্তিনিকেতনে সুখের বারমাস্যা পরশুরাম রায়ের মাধবসঙ্গীত সূর্যাস্তের আগে রবীন্দ্রনাথ পিরসাহেবের মাজার অমিতাভ চৌধুরীর শ্রেষ্ঠ কবিতা ইত্যাদি। ১ মে ২০১৫ সালে তিনি মৃত্যুবরণ করেন। "চলে গেলেন সাহিত্যিক অমিতাভ চৌধুরী"। মানবজমিন। ৫ মে ২০১৫। সংগ্রহের তারিখ ১০ মার্চ ২০১৯। [স্থায়ীভাবে অকার্যকর সংযোগ] "চলে গেলেন বিশিষ্ট সাংবাদিক অমিতাভ চৌধুরী"। বাংলা ট্রিবিউন। ১ মে ২০১৫। [স্থায়ীভাবে অকার্যকর সংযোগ] "সাংবাদিক সাহিত্যিক অমিতাভ চৌধুরী আর নেই"। কালের কণ্ঠ। ৩ মে ২০১৫। সংগ্রহের তারিখ ১০ মার্চ ২০১৯।  উইকিউক্তিতে অমিতাভ চৌধুরী সম্পর্কিত উক্তির সংকলন রয়েছে।
মারা ভাষা

মারা বা লাখের উত্তর পূর্ব ভারতের মিজোরাম রাজ্যের দক্ষিণাংশ ও মিয়ানমারে প্রচলিত কুকি-চিন ভাষাপরিবারের অন্তর্গত একটি উপজাতি ভাষা৷ মারা জনগোষ্ঠীর লোক এই ভাষাতে কথা বলেন৷ ভাষাটি চিনা-তিব্বতি ভাষাপরিবারের একটি ভাষা৷ দক্ষিণ মিজোরামের স্বশাসিত মারা ক্ষেত্রীয় পরিষদ এই ভাষাটিকে বিদ্যালাভের মাধ্যম হিসাবে বেছে নিয়েছে৷ সংশ্লিষ্ট পাঠ্যপর্ষদে সপ্তম শ্রেণী অবধি মারা ভাষা শেখা ও ব্যবহার করা বাধ্যতামূলক৷ দক্ষিণ মিজোরামের পূর্বতন ছিম্তুইপুই জেলার ৬০ টি গ্রামে মারা জনগোষ্ঠীর মানুষ এই ভাষাতে কথা বলেন৷ মারা ভাষাটি মিজোরাম ছাড়াও মায়ানমার রাষ্ট্রের চিন রাজ্যে প্রায় ৩০,০০০ লোকের ভাষা এটি৷ সমগ্র ভারতে ৪২৪২৫ জন মারাভাষীর জনবিন্যাস নিম্নরূপ- সাইহা জেলা - ৪০৮১৪ জন মিজোরামের অন্যান্য জেলাতে - ১০৬২ জন ভারতের অন্যান্য রাজ্যে - ৫৪৯ জন মারা ভাষার অঞ্চল ও দেশভেদে বিভিন্ন উপভাষা রয়েছে যেমন - ত্লোসিয়া, হঠাই, জিহ্নো, সিজো, জোফেই, হেইমা, লিয়ালাই৷ এই উপভাষাগুলির মধ্যে ভারতে তথা সমগ্র মারা জনগোষ্ঠী|মারা জনগোষ্ঠীর লোক ত্লোসিয়াকে প্রমিত মারা ভাষার উপমা দিয়ে থাকেন৷ মারা ভাষা লাতিন বর্ণমালাতে লেখা হলেও কিছু একক বৈশিষ্ট বিদ্যমান৷ এটি ইংরাজী ভাষার মতোই ছোটা ও বড়ো হাতের অক্ষর ব্যবহার করে লেখা হয়৷ অক্ষরমালা ও তার বাংলা উচ্চারণ অনুবাদ নিম্নরূপ - A(আ), AW(অ্য), Y(য়), B(ব), CH(চ়), D(ড), E(এ), F(ফ়), H(হ), I(ই), K(ক), L(ল), M(ম), N(ন), NG(ঙ), O(ও), Ô(অ), P(ফ), R(র), S(স), T(ট), U(উ), V(ভ়), Z(জ়) ছোটো হাতের অক্ষরগুলিও অনুরূপ ও লাতিন বর্ণমালাসদৃৃশ৷ এথ্‌নোলগে মারা ভাষা (১৮তম সংস্করণ, ২০১৫) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "মারা চীন"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  http://www.censusindia.gov.in/2011census/C-16.html
শ্রীমা ভট্টাচার্য

শ্রীমা ভট্টাচার্য একজন ভারতীয় বাঙালি টেলিভিশন অভিনেত্রী। ২০১৭ সালের ৫ই জুন থেকে ২০১৮ সালের ১২ই আগস্ট জি বাংলায় প্রচারিত ড্রামা-রোম্যান্স-কমেডি টিভি সিরিজ জামাই রাজাতে নীলাশা ব্যানার্জি ওরফে নীলের ভূমিকায় অভিনয় করে বেশ পরিচিতি লাভ করেছেন। তিনি ২০১৯ সালে অভিমন্যু মুখার্জির টেকো চলচ্চিত্রে আত্মপ্রকাশ করেন। শ্রীমা বাগবাজার ওমেন্স কলেজে জার্নালিজম ও মাস কমিউনিকেশন বিষয়ে স্নাতক ডিগ্রি অর্জন করেন। শ্রীমা ১৯৯৭ সালের ২৬শে ফেব্রুয়ারি কলকাতা, পশ্চিমবঙ্গ, ভারতে জন্মগ্রহণ করেন। তার বেড়ে ওঠা কলকাতায়। তার অভিনেতা গৌরব রায় চৌধুরীর সাথে ২০২০ সালে প্রেমের সম্পর্ক ছিল। তার ২০২১ ও ২০২২ সালে যথাক্রমে অভিনেতা সায়ন্ত মোদক ও ক্রিকেটার কনিষ্ক শেঠের সাথে প্রেমের সম্পর্ক ছিল এই নিয়ে প্রচুর গুঞ্জন শোনা যেত। বর্তমানে অভিনেতা ইন্দ্রনীল চ্যাটার্জির সাথে তার প্রেমের সম্পর্ক রয়েছে এই নিয়ে প্রচুর গুঞ্জন শোনা যাচ্ছে। শ্রীমা ২০১৬ সালে কালার্স বাংলার নাগলীলা টিভি সিরিজের মাধ্যমে ছোটপর্দায় আত্মপ্রকাশ করেন। ২০১৭ সালে তিনি জি বাংলার জামাই রাজাতে নীলাশা ব্যানার্জি ওরফে নীলের ভূমিকায় অভিনয় করে বেশ পরিচিতি লাভ করেন। ২০১৯ সালে তিনি অভিমন্যু মুখার্জির টেকো চলচ্চিত্রের মাধ্যমে রূপালী পর্দায় আত্মপ্রকাশ করেন। ২০২১ সালে তিনি গাঁটছড়ায় দ্যুতি ভট্টাচার্যের চরিত্রে অভিনয় করে বেশ জনপ্রিয়তা লাভ করেন। তার চরিত্রটি দর্শক ও সমালোচক দ্বারা প্রশংসিত হয়েছে। "'রাশি' ও 'অগ্নিপরীক্ষা'র পর 'জামাই রাজা'"। banglanews24.com। ২০১৭-০৬-১৯। সংগ্রহের তারিখ ২০২৪-০৪-২২।  "মধ্যরাতে কেক কেটেছেন, পেয়েছেন বড় সারপ্রাইজ, জন্মদিনে সারাদিন কী প্ল্যান শ্রীমার"। Hindustantimes Bangla। সংগ্রহের তারিখ ২০২৪-০৪-২৩।  Bahadur, Nur; Television, Jamuna (২০২১-০৯-১১)। "কাউকে ধরে রাখা যায় না, যে যাওয়ার সে যাবেই: গৌরবের উদ্দেশে শ্রীমা!"। যমুনা টিভি (ইংরেজি ভাষায়)। সংগ্রহের তারিখ ২০২৪-০৪-২৩।  Media, HoopHaap Digital (২০২১-০৯-০৬)। "Shreema Bhattacharya: গৌরব নয়, এই অভিনেত্রীর প্রাক্তনের সঙ্গে চুটিয়ে প্রেম করছেন শ্রীমা!"। HoopHaap (ইংরেজি ভাষায়)। সংগ্রহের তারিখ ২০২৪-০৪-২৩।  "২৫-এ পা দিলেন শ্রীমা ভট্টাচার্য, জন্মদিনের শুভেচ্ছায় উত্তাল ইনস্টা"। poridorshok.com। ২০২২-০২-২৬। সংগ্রহের তারিখ ২০২৪-০৪-২৩।  Goswami, Ranita (২০২৩-১০-০৪)। "'যার মর্ম শুধু মনের মানুষ জানে'! বৃষ্টির দিনেই ইন্দ্রনীলকে প্রেম নিবেদন শ্রীমার"। Hindustantimes Bangla। সংগ্রহের তারিখ ২০২৪-০৪-২৩।  "Actress Shreema Bhattacharjee to feature in 'Priyo Tarokar Andarmohol'"। The Times of India। ২০২০-০৫-২৬। আইএসএসএন 0971-8257। সংগ্রহের তারিখ ২০২৪-০৫-০২।  "পর্দায় এবার 'গাঁটছড়া' বাঁধবেন গৌরব-শোলাঙ্কি, থাকবেন শ্রীমা, অনুষ্কা, অনিন্দ্য, রিয়াজও"। ABP Bengali। সংগ্রহের তারিখ ২০২৪-০৫-০২।  ইন্টারনেট মুভি ডেটাবেজে শ্রীমা ভট্টাচার্য (ইংরেজি)
রাউল হুলিয়া

রাউল রাফায়েল হুলিয়া ই আর্সেলি (Raúl Rafael Juliá y Arcelay; ৯ মার্চ ১৯৪০ - ২৪ অক্টোবর ১৯৯৪) ছিলেন একজন পুয়ের্তো রিকান অভিনেতা। তিনি টু জেন্টলমেন অব ভেরনা মঞ্চনাটকে অভিনয় করে টনি পুরস্কারের মনোনয়ন লাভ করেন এবং ড্রামা ডেস্ক পুরস্কার অর্জন করেন। ১৯৭৪ থেকে ১৯৮২ সালের মধ্যে তিনি হোয়ার্স চার্লি?, দ্য থ্রিপেনি অপেরা ও নাইন নাটকে অভিনয় করে টনি পুরস্কার অর্জন করেন। ১৯৮০-এর দশকে তিনি কয়েকটি চলচ্চিত্রে অভিনয় করেন, তন্মধ্যে টেম্পেস্ট ও কিস অব দ্য স্পাইডার ওম্যান ছবির জন্য গোল্ডেন গ্লোব পুরস্কারের মনোনয়ন লাভ করেন এবং দ্বিতীয় ছবিটির জন্য শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার অর্জন করেন। ১৯৯১ ও ১৯৯৩ সালে তিনি দ্য অ্যাডামস ফ্যামিলি অবলম্বনে দুটি চলচ্চিত্রে গোমেজ অ্যাডামস চরিত্রে অভিনয় করেন। ১৯৯৪ সালে তিনি দ্য বার্নিং সিজন টিভি চলচ্চিত্রে অভিনয় করেন এবং স্ট্রিট ফাইটার ভিডিও গেমের চলচ্চিত্রায়নে অভিনয় করেন। এই বছরে তার হৃদরোগে আক্রান্ত হয়ে মৃত্যুবরণ করেন। দ্য বার্নিং সিজন টেলিছবির জন্য তিনি মরণোত্তর শ্রেষ্ঠ অভিনেতা বিভাগে গোল্ডেন গ্লোব পুরস্কার, প্রাইমটাইম এমি পুরস্কার ও স্ক্রিন অ্যাক্টরস গিল্ড পুরস্কার অর্জন করেন। "Raul Julia"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৯।  গুসো, মেল (২৫ অক্টোবর ১৯৯৪)। "Raul Julia, Broadway and Hollywood Actor, Is Dead at 54"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ৯ মার্চ ২০১৯।  উইকিমিডিয়া কমন্সে রাউল হুলিয়া সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে রাউল হুলিয়া (ইংরেজি) ইন্টারনেট ব্রডওয়ে ডেটাবেজে রাউল হুলিয়া (ইংরেজি) ইন্টারনেট মুভি ডেটাবেজে রাউল হুলিয়া  (ইংরেজি) টার্নার ক্লাসিক মুভিজ ডেটাবেজে রাউল হুলিয়া (ইংরেজি) রটেন টম্যাটোসে রাউল হুলিয়া (ইংরেজি) ফাইন্ড এ গ্রেইভে রাউল হুলিয়া  (ইংরেজি)